Dragoman

El dragoman o anca tursiman (dal baso grego δραγουμάνος, dragūmános, derivà da l'arabo tarǧumān, "intrèpito",Il Devoto-Oli. Vocabolario della lingua italiana, Le Monnier. e da l'aramaico targ'amàn) el gera orixenariamente na fegura aministradiva dei antighi Stati croxai fondai in Pałestina. El termeno el xe pasà drìoman a definir xenericamente un intrèpito (interprete) orientałe a łe anbasae europee.

Storia
El dragoman el gera in partegołar el funsionario adeto a łe rełasion intra el siór franco da na banda e i musulmani e łe altre popołasion indixene che se trovava soto ła so xurisdision. Partanto xera fondamental par un incargo de sta sorta na inprofondìa conosensa de łe fòxe e de łe łengue łocałe: non a caxo infati de frecuente un dragoman gaveva mare indixena, a testimoniansa dei frecuenti matrimoni misti in Tera santa, un uxo staltro che se ga diramà masime preso i croxai non nobiłi. Indrìoman el termeno el xera stà utiłixà co na ecesion pì xenerica, indicando senplisemente un intrèpito conosidor de l'arabo e de łe łengue visin-orientałe (arabo, turco e persian).

I dragoman i xera inpiegai inte łe anbasae e inte i consołai, al seguito de mision połitiche e comerciałi, inte i ofisi portuałi e inte łe doàne, inte łe corti europee e dai sovrani orientałi.

El termeno tursiman el xe un sinonemo che ne condivide l'etimołoxìa; el xe doparà anca in tono schersoxo. Alessandro Manzoni lo usa ne I promessi sposi (cap. XXVII): "tanto Agnese quanto il suo turcimanno furono ben lontani di ricavare un costrutto chiaro e intero"(Tanto Agnese cuanto el so tursiman xera ben łontani de recavar un costruto ciàro e intièro).

 Notasion 

Altri projeti

 Linganbi foresti 

Categoria:Repùblega de Venèsia
Categoria:Mestieri